b'\n_START_ARTICLE_\nEdin Osmanovi\xc4\x87\n_START_SECTION_\nKariera\n_START_PARAGRAPH_\nPred za\xc4\x8detkom sezone 1992-93 se je podal v trenerske vode. Po pridobitvi Slovenske Pro licence leta 1994, je za\xc4\x8del svojo \xc4\x8dlansko trenersko pot pri Rudarju iz Trbovelj. Leta 1997 je sedel na klop Celja kot pomo\xc4\x8dnik trenerja Stanka Poklepovi\xc4\x87a katerega je po njegovem odhodu iz kluba leta 1998 nasledil. Na za\xc4\x8detku sezone 1990\xe2\x80\x9300 je sedel na klop Gorice. Z Gorico je osvojil 2. mesto na lestvici Prve slovenske nogometne lige in se s tem uvrstil v Evropsko ligo ter v isti sezoni 1999\xe2\x80\x9300 pripeljal klub tudi do polfinala Pokala Slovenije._NEWLINE_Leta 2001 je svojo karierno pot nadaljeval pri Rudarju iz Velenja in leto kasneje sedel na klop Korotana s katerim je kljub finan\xc4\x8dnim te\xc5\xbeavam v klubu postal prvak Zimske Lige Futsala All stars 2003 ter se uvrstil v polfinale Pokala Slovenije 2002-03. Leta 2003 je od\xc5\xa1el v Dravograd s katerim je pri\xc5\xa1el v finale Pokala Slovenije, s skupnim se\xc5\xa1tevkom 4:7 proti najtrofejnej\xc5\xa1i slovenski ekipi Maribora._NEWLINE_Po odhodu iz Dravograda je sedel na klop Aluminija kjer je deloval od leta 2004 do 2006. Nato je 2007 nadaljeval v Muri kjer je ostal vse do leta 2010. Leta 2013 se je vrnil v Aluminij kjer je vodil ekipo v polfinalu Pokala Slovenije. V sezoni 2017-18 je prevzel ekipo Fu\xc5\xbeinarja.'